Teixiu adiposo

O teixiu adiposo ye un teixiu connectivo formau por unas celulas especializadas en acumular lipidos, os adipocitos. Os lipidos acumulaus fan de reserva enerchetica, pero a la vegada pueden fer d'aislant termico y mecanico, protechendo u sostenendo organos internos.

As celulas d'o teixiu adiposo son de forma esferica y presentan vesiclas que se pueden plenar de lipidos. En a matriz extracelular bi ha fibras de colacheno y d'elastina.

En a especie humana se troba debaixo d'a piel fendo d'aislant termico (paniculo adiposo) y embolicando os rinyons y o corazón fendo de protector mecanico. Forma o miollo osio amariello en os uesos luengos.

 Denominacions 
En aragonés este teixiu puet recibir as denominacions de graixa, Artur Quintana i Font: El Aragonés nuclear de Nerín y Sercué (Valle de Vio), Ed. Gara d'Edizions + Institución Fernando el Católico + Deputación provincial de Zaragoza, Zaragoza 2007. ISBN 978-84-8094-060-3. grasa, graso, Fernando Blas Gabarda, Fernando Romanos Hernando: Diccionario Aragonés: chistabín-castellano. (Bal de Chistau). Gara d'Edizions, 2008. greix José Antonio Saura Rami: Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003)., grasera Brian Mott: El Habla de Gistain Instituto de Estudios Altoaragoneses, 1989, pp 205. Manimenos Ballarín da como significau de greixera Ángel Ballarín Cornel: Diccionario del Benasqués. ]]Institución Fernando el Católico]], Zaragoza, segunda edición, 1978, p 219. "abundancia de graixa", en un eixemplo que manimenos fa referencia a teixiu adiposo (Tenibe una greixera que le cubribe els rinyons).

Bi ha alimentos que consisten en o teixiu adiposo tallau tal y quiento (blanco, sebo), u derivaus d'o teixiu adiposo poco tractau (redetiu). Deseparar a grasera d'a carne se diz en chistabín espechicar. Brian Mott: El Habla de Gistain Instituto de Estudios Altoaragoneses, 1989, p 205-205

 Tipos de teixiu adiposo 
Lo teixiu adiposo blanco ye formau por adipocitos de mida gran con una sola gota de grasa en lo citoplasma. Forma lo paniculo adiposo baixo la piel.

Lo teixiu adiposo pardo ye formau por adipocitos de mida chica con muitas gotas de grasa y mitocondrios en lo citoplasma. Tiene como función la termochenesi.

 Referencias 

 Bibliografía 
 Tracy Storer, Robert Usinger: Zoología general. Ediciones omega, S.A. 1061
 C.P.J.Hickman: Principios Integrales De Zoologia - 10ª Ed. McGraw-Hill. 1998.
 Natividad Ferrer Marí, Miguel Gracia Vicente, Manuel Medina Martínez: Bachillerato. Biología y Geología Bruño, 2008.
 MACÍAS RODRÍGUEZ, Domingo, AYUSO GARCÍA, Manuel, GUTIÉRREZ CALDERÓN, María Francisca: Anatomía aplicada. Anaya, 2017.

Adiposo